钦定古今图书集成/明伦汇编/闺媛典/第162卷 > 谢允椿妻叶氏
## 钦定古今图书集成/明伦汇编/闺媛典/第162卷 > 谢允椿妻叶氏

按《定南县志》：“叶氏，谢允椿妻。嘉靖二十七年，岑贼李
鉴反，椿战死。叶年二十五，父母劝他适，不从。越二年，
鉴又劫杀谢氏三百馀人，掳氏去。氏度难免，以衣带
自缢几绝，同掳老妪解救，扶窜山谷归，遂携三子赴
吉安卜居，勤苦纺绩，教子成人。寇平，始归故里。邑令
乞表其闾。”